mk en mk mk es ar it ro en en nl pt ja sq uk hbs_lat fr el da ne pl nl eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat mk mk mk mk mk en mk mk mk zh mk mk zh mk mk zh zh zh zh mk mk mk zh mk en mk mk mk mk zh zh zh zh mk mk mk mk zh mk mk zh mk mk zh mk ru hbs_cyr mk ru mk mk mk ru ru hbs_cyr mk ru mk mk uk en mk mk mk ru mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Кампањата на Кина против Божиќ го отежнува славењето на празникот · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Кампањата на Кина против Божиќ го отежнува славењето на празникот
Објавено на 7 јануари 2019 14:18 GMT
Прочитај го овој напис на Yorùbá, 繁體中文, Italiano, русский, Français, Eλλnvιkά, Español, bahasa Indonesia, English
На таблите пишува: „Делувајте и не прифаќајте го фестивалот на Западот“ и „Промовирајте ја традиционалната култура, не прифаќајте го фестивалот на Западот“. Слики од „Веибо“.
Божиќ се ближи, но наместо да бидат радосни, многумина од Кина се фрустрирани од идеолошката кампања на Кина против Божиќ како фестивал на Западот.
Во 2017 година, централниот комитет на Комунистичката партија на Кина и државниот совет издадоа документ со наслов „Предлози за спроведување проекти за промовирање и развивање на традиционалната кинеска културна возвишеност“. Тие дадоа краток преглед на проект за културно оживување кој ги набројува кинеските фестивали како Лунарната Нова година и Фестивалот на фенерите, меѓу другите, како културни собири кои се вредни за прославување.
За да ја спроведат оваа политика, кинеските власти започнаа низа идеолошки кампањи против некинеските прослави. Годинава, баш пред Божиќ, властите во некои градови како Лангфанг, во провинцијата Хебеи, побараа од продавниците да ги отстранат божиќните декорации од улиците и излозите.
Коментарите против фестивалите на Западот ги преплавија друштвените медиуми во Кина и го отежнаа славењето за оние кои мислат дека мора да ја чуваат својата радост во тајност.
Screen capture of news feed on anti-western festival commentaries on Weibo.
Корисникот на „Веибо“, Лонг Жигао, фати кадар од екранот од својата почетна страница на „Вичат“ за да ги открие аспектите на дебатата. Насловите се следниве: 1. Фестивалот на Западот се ближи. Да се слави или не, тоа е прашањето сега. 2. Кинез сум и не ги славам фестивалите на Западот. 3. Кажи не за славењето фестивали на Западот во училишниот кампус. 4. Партијата-држава ги забрани фестивалите на Западот. Славењето фестивали сега е политичко прашање.
Покрај Божиќ, на списокот на фестивали на Западот се, меѓу другото, и Денот на заљубените, Велигден и Ноќта на вештерките. Фестивалите на Западот во поголемиот број коментари се оценети како „ културна инвазија“ или „национално омаловажување“.
На пример, во еден распространет коментар се вели:
Ако луѓето на една нација се премногу ентузијастички расположени да слават фестивали на други нации тогаш тоа кажува дека земјата страда од екстремно сериозна културна инвазија. Ако членовите на партијата и функционерите во владата не се свесни за ова тоа значи дека тие не се политички чувствителни и ја изгубиле својата прогресивност.
Коментарите се однесуваат на Алијансата на осум нации, коалиција формирана како одговор на Боксерското востание во Кина помеѓу 1899 и 1901 кога кинеските селани се кренале против странското, колонијално, христијанско владеење и култура. Понатаму се вели дека роденденот на основачот на Народна Република Кина, Мао Зедонг, треба да се слави како Божиќ на Кина:
Првиот претседавач со Народна Република Кина, Мао Зедонг, ги спаси луѓето од пропаст. Неговиот роденден треба да биде кинески Божиќ. Делувајте и не прифаќајте ги фестивалите на Западот.
За многумина на „Веибо“ овие аргументи се нелогични:
Кога западњаците ја слават кинеската Лунарна Нова година, Кинезите тогаш се многу горди и го гледаат феноменот на оживување на кинеската традиционална култура… Кога Кинезите слават фестивали на Западот, која е поентата да се обележуваат како културна инвазија? Младите ги слават фестивалите на Западот за забава и радост. Фестивалите може да ја зголемат потрошувачката, што е тука проблемот? Некои се обидуваат да ги поврзат славењето Божик со националното омаловажување од пред 160 години. За што?
Поплавата од коментари против Божиќ на друштвените медиуми ги натера некои од корисниците да се самоцензурираат. Еден корисник на „Веибо“ ја искажа својата фрустрираност:
Божиќ се ближи. Во мојот круг на пријатели има два табори – антизападни фестивали и антиантизападни фестивали. Никој не треба да води сметка дали некој сака да слави или не, зошто тогаш луѓето ги принудуваат другите да се согласат со нивниот став? Преголема гужва е кога сите се на една страна. За да се создаде рамнотежа, ние што сме во средината треба да застанеме на другата страна.
School notice against the celebration of Western festivals on campus.
Притисокот се прошири вон рамките на друштвените медиуми и стигна до институциите како што се училиштата и корпорациите.
Некои корисници на „Веибо“ споделија училишни известувања кои беа дадени на учениците. Едно од известувањата (десно) се однесува на мандатот на „Предлозите“ и ги повикува наставниците и учениците да се воздржат од прослави во западен стил.
Во известувањето исто така се бара од учениците да шират антизападни пораки низ пријателите и семејството преку „Вичат“ и други апликации за праќање пораки.
Една мајка беше изненадена кога откри дека нејзиното дете го одби подарокот за Божиќ. Таа напиша:
Мајката: Злато, што сакаш за подарок за Божиќ?
Детето: Нема да славам фестивали на Западот, Божиќ не е фестивал на Кинезите.
Во ред, ти дефинитивно си послушно златце на Партијата и Народот.
Сепак, средношколците и студентите размислуваат покритички. Еден студент ја стави политиката на училиштата под знак прашалник:
Училиштето ги забрани божиќните декорации во кампусот и им забрани на студентите да разменуваат подароци како дел од кампањата против фестивалите на Западот. Дали сите овие мерки се донесени за да ја подобрат и промовираат кинеската култура или се знак на губење доверба во сопствената култура?
Некои, пак, се одлучија да прослават во тајност. Еден корисник на „Веибо“ изјави:
Фирмата забрани да се слават фестивалите на Западот. Но секретарот од кадрово тајно подели божиќно јаболко [чест подарок за Божиќ] на вработените. Да си посакаме мир.
Друг корисник на „Веибо“, пак, го искажа својот став преку божиќна желба:
Среќен Божиќ! Те сакам Боже! Дедо Мраз, те молам подари ми ептен голем чорап со слобода во него.
Најнови написи од Источна Азија
Научно истражување укажува дека Кина можела да спречи 95% од случаите на коронавирус
Кина  17 март 2020
Црквите во Грција и Северна Македонија одбиваат да ги модифицираат ритуалите погодни за ширење на КОВИД-19
Западна Европа  11 март 2020
Будисти во Мјанмар им подарија бели рози на муслимани за Рамазан
Мјанмар (Бурма)  13 јануари 2020
Топ написи од свет
Фото-есеј: без државјанство во поранешната советска република Грузија
Грузија  4 октомври 2018
Дали претседателот на Казахстан е диктатор? Одлучете сами.
Централна Азија и Кавказ  27 март 2017
Бутан на пат да постане целосно органски
Јужна Азија  10 април 2013
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани